นายกรัฐมนตรี ยืนยันมาตรการแจกทอง ตามโครงการ ชิม ช้อป ใช้ เป็นมาตรการจูงใจ เช่นเดียวกับที่ต่างประเทศใช้
นายกรัฐมนตรี ยืนยันมาตรการแจกทอง ตามโครงการ ชิม ช้อป ใช้ เป็นมาตรการจูงใจ เช่นเดียวกับที่ต่างประเทศใช้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวถึงมาตรการ "แจกทอง" ในโครงการ ชิม ช้อป ใช้ ว่า เป็นมาตรการจูงใจและให้สิทธิ์กับผู้ที่มีการใช้จ่ายเงินในกระเป๋า 2 โดยกำหนดว่า หากการใช้จ่ายทุกๆ 1,000 บาทจะได้รับ 1 สิทธิ์ในการชิงรางวัล ซึ่งในต่างประเทศก็ใช้มาตรการลักษณะแบบนี้ส่วนกรณีมีการวิพากษ์วิจารณ์ถึงคำถามของเวทีการประกวดมิสยูนิเวิร์สว่าเป็นคำถามที่ค่อนข้างยาก ซึ่งถ้าหากเป็นนายกรัฐมนตรีจะตอบคำถามดังกล่าวอย่างไร ระหว่าง Privacy กับ Security นั้น นายกรัฐมนตรี กล่าวว่า คำถามนี้ค่อนข้างยาก เอาไว้ให้ตนเองเป็นกรรมการก่อน ถึงจะตั้งคำถามให้ ซึ่งการที่มีคนมาบอกว่า เพราะตนเองเป็นนายกรัฐมนตรีนางงามของไทยจึงไม่ได้รางวัลนั้น นายกรัฐมนตรี กล่าวอย่างอารมณ์ดีว่าเกี่ยวอะไรกับตนเองด้วย แต่ส่วนตัวเห็นว่าฟ้าใส ปวีณสุดา ดรูอิ้น ตอบคำถามได้ดีและก็ขอให้กำลังใจ ซึ่งก็แอบคาดหวังว่าสาวงามของไทยจะได้เป็นมิสยูนิเวิร์สอยู่เหมือนกัน   นายกรัฐมนตรี ยังกล่าวถึงข้อวิพากษ์วิจารณ์ถึงเมนูหูฉลามในงานเลี้ยงพรรคร่วมรัฐบาล โดยยืนยัน ส่วนตัวไม่ได้รับประทานเมนูดังกล่าว แต่ก็จะกำชับไม่ให้เกิดเหตุการณ์เช่นนี้อีก พร้อมกล่าวอย่างอารมณ์ดีว่า จะเปลี่ยนไปกินปลาตัวเล็กแทน เช่น ปลาข้าวสาร